proxectonos/corpus_dominio_legal_administrativo_tmp huggingface dataset:
RESOLUCIÓN do 18 de maio de 2017 pola que se dá publicidade aos convenios de colaboración subscritos por este ente público no primeiro cuadrimestre do ano 2017.
Centro Informático para a Xestión Tributaria, Económico-Financeira e Contable — III. Outras disposicións — 08/06/2017

A Lei 1/2016, do 18 de xaneiro, de transparencia e bo goberno, establece a obriga de publicar os convenios subscritos en cada entidade, e no seu artigo 15.2 indica que:
«(...) cada consellería ou entidade terá que remitir para a súa publicación no Diario Oficial de Galicia, dentro dos primeiros vinte días dos meses de xaneiro, maio e setembro de cada ano, unha relación dos convenios subscritos referida ao cuadrimestre anterior (...)».
En cumprimento desta disposición normativa,
Primeiro. Dar publicidade aos convenios de colaboración subscritos polo Centro Informático para a Xestión Tributaria, Económico-Financeira e Contable (Cixtec) no primeiro cuadrimestre do ano 2017, que se indican a continuación: «Convenio de colaboración entre o Cixtec e a EGAP».
Segundo. O dito convenio detállase no anexo a esta resolución.
Título: convenio de colaboración entre a Escola Galega de Administración Pública e o Centro Informático de Xestión Tributaria, Económico-Financeira e Contable, para o desenvolvemento de actividades de formación, divulgación e investigación.
Sinatura: 4 de xaneiro de 2017.
Importe: 0 €.
Obxecto: a participación nas actividades da EGAP do persoal dependente do Cixtec, así como a colaboración e o desenvolvemento conxunto de actividades de carácter formativo, divulgador e investigador en materias da competencia das institucións asinantes, actuando de forma máis eficaz e eficiente na utilización dos medios humanos, materiais e organizativos de cada unha delas, para un mellor cumprimento dos fins das dúas partes, en beneficio da cidadanía e da sociedade galega.
Santiago de Compostela, 18 de maio de 2017
RESOLUCIÓN do 30 de maio de 2017 pola que se dispón a publicación da encomenda de xestión deste instituto á Axencia Galega de Infraestruturas relativa á valoración das ofertas técnicas presentadas no expediente de contratación do servizo para a elaboración do proxecto construtivo dunha estación depuradora de augas residuais (EDAR) para a 1ª fase da Plataforma loxística industrial Salvaterra do Miño-As Neves (Plisan), a execución das obras da citada EDAR e do seu acceso, a execución do correspondente colector de vertedura, así como a súa posta en marcha e explotación (expediente Plisan-2017/EDAR).
Instituto Galego da Vivenda e Solo — III. Outras disposicións — 09/06/2017

O 26 de maio de 2017 o secretario xeral técnico da Consellería de Infraestruturas e Vivenda, por delegación da competencia por parte da conselleira de Infraestruturas e Vivenda, segundo a Orde do 4 de decembro de 2015 (DOG núm. 236, do 11 de decembro), autorizou a encomenda de xestión do Instituto Galego da Vivenda e Solo á Axencia Galega de Infraestruturas para a elaboración do informe técnico de valoración das ofertas técnicas presentadas no expediente de contratación do servizo para a elaboración de proxecto construtivo dunha estación depuradora de augas residuais (EDAR) para a 1ª fase da Plataforma loxística industrial Salvaterra do Miño-As Neves (Plisan), a execución do correspondente colector de vertedura, así como a súa posta en marcha e explotación, e elaboración, de ser o caso, do informe técnico nas baixas que poidan producirse.
Os referidos informes serán emitidos por persoal técnico cualificado da Axencia Galega de Infraestruturas.
Esta encomenda ten natureza intersubxectiva ao ser o Instituto Galego da Vivenda e Solo e Axencia Galega de Infraestruturas órganos pertencentes á mesma consellería, con personalidade xurídica propia.
A vixencia da presente encomenda estenderase desde a súa sinatura ata o 30 de decembro de 2017.
A finalización anticipada da encomenda poderá producirse por incumprimento total ou parcial dalgunha das partes ou por mutuo acordo.
Para xeral coñecemento, e en cumprimento do disposto no punto 4 do artigo 9 da Lei 16/2000, do 17 de decembro, de organización e funcionamento da Administración xeral e do sector público autonómico de Galicia, disponse a súa publicación no Diario Oficial de Galicia.
Santiago de Compostela, 30 de maio de 2017
RESOLUCIÓN do 2 de xuño de 2017, da Dirección Xeral de Educación, Formación Profesional e Innovación Educativa, pola que se nomean os asesores e as asesoras que actuarán no proceso de acreditación de competencias convocado pola Resolución do 26 de abril de 2017.
Consellería de Cultura, Educación e Ordenación Universitaria — III. Outras disposicións — 09/06/2017

Mediante a Resolución do 26 de abril de 2017 foi convocado o proceso de acreditación de competencias profesionais adquiridas a través da experiencia laboral, para determinadas unidades de competencia do Catálogo nacional de cualificacións profesionais, en desenvolvemento do acordo de colaboración subscrito entre a Consellería de Medio Ambiente e Ordenación do Territorio, a Consellería de Cultura, Educación e Ordenación Universitaria e a Consellería do Medio Rural.
O artigo 16 da dita orde fai referencia aos requisitos, formación e habilitación das persoas que poderán actuar como asesores e avaliadores e establece no seu punto 2 que as persoas habilitadas poderán actuar como persoal asesor e avaliador nas comisións de avaliación, e deberán ser nomeadas en cada convocatoria, polo que esta dirección xeral
Facer público o nomeamento dos asesores e das asesoras que participarán no proceso de acreditación de competencias disposto pola Resolución do 26 de abril de 2017 pola que se convoca o proceso de acreditación de competencias profesionais adquiridas a través da experiencia laboral, para determinadas unidades de competencia do Catálogo nacional de cualificacións profesionais, en desenvolvemento do acordo de colaboración subscrito entre a Consellería de Medio Ambiente e Ordenación do Territorio, a Consellería de Cultura Educación e Ordenación Universitaria e a Consellería do Medio Rural, e a súa vinculación coas comisións de avaliación segundo figura no anexo desta resolución.
Santiago de Compostela, 2 de xuño de 2017
RESOLUCIÓN do 1 de xuño de 2017, da Dirección Xeral de Educación, Formación Profesional e Innovación Educativa, pola que se regula o programa plurilingüe no segundo ciclo da educación infantil (Plurinfantil), para o curso 2017/18.
Consellería de Cultura, Educación e Ordenación Universitaria — III. Outras disposicións — 09/06/2017

Co obxecto de estender o programa de plurilingüismo ao segundo ciclo da educación infantil para o curso 2017/18, a Dirección Xeral de Educación, Formación Profesional e Innovación Educativa resolve anunciar:
Primeiro. Que na páxina web da Consellería de Cultura, Educación e Ordenación Universitaria (www.edu.xunta.gal ) estará dispoñible a regulación e convocatoria de incorporación de centros para participar no programa de ensinanzas plurilingües no segundo ciclo da educación infantil (Plurinfantil) para o curso 2017/18.
Segundo. Que o prazo de presentación de solicitudes será ata o 30 de xuño de 2017 e a partir do día seguinte ao da publicación deste anuncio no Diario Oficial de Galicia.
Terceiro. Que os centros deberán cubrir a solicitude que figura como anexo I da convocatoria e dirixila á Dirección Xeral de Educación, Formación Profesional e Innovación Educativa da Consellería de Cultura, Educación e Ordenación Universitaria.
Santiago de Compostela, 2 de xuño de 2017
RESOLUCIÓN do 1 de xuño de 2017, da Dirección Xeral de Educación, Formación Profesional e Innovación Educativa, pola que se regula o bacharelato de especialización en idiomas (PluriBach), para o curso 2017/18.
Consellería de Cultura, Educación e Ordenación Universitaria — III. Outras disposicións — 09/06/2017

Co obxecto de estender o programa de plurilingüismo á etapa postobrigatoria de bacharelato para o curso 2017/18, esta Dirección Xeral de Educación, Formación Profesional e Innovación Educativa resolve anunciar:
Primeiro
Que na páxina web da Consellería de Cultura, Educación e Ordenación Universitaria (www.edu.xunta.gal) estará dispoñible a regulación e convocatoria de incorporación de centros para participar no bacharelato de especialización en idiomas (PluriBach) para o curso 2017/18.
Segundo
Que o prazo de presentación de solicitudes será ata o 30 de xuño de 2017 e a partir do día seguinte ao da publicación deste anuncio no Diario Oficial de Galicia.
Terceiro
Que os centros deberán cubrir a solicitude que figura como anexo I da convocatoria e dirixila á Dirección Xeral de Educación, Formación Profesional e Innovación Educativa da Consellería de Cultura, Educación e Ordenación Universitaria.
Santiago de Compostela, 2 de xuño de 2017
EXTRACTO da Orde do 31 de maio de 2017 pola que se convocan prazas de residencia nos centros residenciais docentes da Coruña, Ourense e Vigo para realizar estudos postobrigatorios non universitarios no curso 2017/18.
Consellería de Cultura, Educación e Ordenación Universitaria — III. Outras disposicións — 09/06/2017

BDNS (Identif.): 349156.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
O alumnado que no curso académico 2017/18 inicie ou continúe estudos postobrigatorios non universitarios en centros docentes públicos ou privados concertados situados nos termos municipais da Coruña, Culleredo, Ourense e Vigo e reúna os requisitos académicos, persoais, de lugar de residencia e económicos establecidos na orde de convocatoria.
Segundo. Obxecto
Regular o procedemento (código ED306A) para adxudicar, de forma gratuíta ou bonificada, as prazas de residencia existentes nos centros residenciais docentes da Coruña, Ourense e Vigo.
Terceiro. Bases reguladoras
Orde do 31 de maio de 2017 pola que se convocan prazas de residencia nos centros residenciais docentes da Coruña, Ourense e Vigo para realizar estudos postobrigatorios non universitarios no curso 2017/18.
Cuarto. Prazo de presentación de solicitudes
1. Prazo de presentación de solicitudes en período ordinario:
a) Para o alumnado matriculado en bacharelato, entre o día seguinte ao da publicación desta convocatoria e o 15 de xullo de 2017 (este incluído).
b) Para o alumnado matriculado en ciclos formativos, entre o día seguinte ao da publicación desta convocatoria e o 8 de agosto de 2017 (este incluído).
2. Prazo de presentación de solicitudes en período extraordinario entre o 15 e o 30 de setembro de 2017, ambos incluídos.
Santiago de Compostela, 31 de maio de 2017
EXTRACTO da Orde do 30 de maio de 2017 pola que se establecen as bases e se convocan as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2016/17.
Consellería de Cultura, Educación e Ordenación Universitaria — III. Outras disposicións — 09/06/2017

BDNS (Identif.): 349056.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro.
Entidades beneficiarias
Asociacións, federacións ou confederacións de nais e pais de alumnado, legalmente constituídas, que xestionan os comedores escolares nos centros públicos non universitarios dependentes da Consellería de Cultura, Educación e Ordenación Universitaria que imparten os niveis de ensino básico obrigatorio e/ou segundo ciclo de educación infantil.
Segundo.
Obxecto
Axudas económicas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios.
Terceiro.
Bases reguladoras
Orde do 30 de maio de 2017 pola que se establecen as bases e se convocan as axudas destinadas ao cofinanciamento dos servizos de comedor escolar xestionados polas asociacións de nais e pais do alumnado dos centros públicos non universitarios dependentes desta consellería, para o curso académico 2016/17, publicadas no
Diario Oficial de Galicia
.
Cuarto.
Contía
Importe total da convocatoria: 552.998,00 €.
Contía das axudas: ata un máximo do 50 % do custo do servizo de comedor do centro escolar correspondente.
Quinto.
Prazo de presentación de solicitudes
Un mes contado desde o día seguinte ao da publicación da Orde do 30 de maio de 2017 no
Diario Oficial de Galicia
.
Santiago de Compostela, 30 de maio de 2017
CORRECCIÓN DE ERROS. Orde do 26 de xaneiro de 2017 pola que se establecen as bases reguladoras de subvencións ás entidades asociativas, ás oficinas locais e a outras entidades colaboradoras da Rede Eusumo para o fomento do cooperativismo e a economía social, e se convocan para o ano 2017.
Consellería de Economía, Emprego e Industria — III. Outras disposicións — 09/06/2017

Advertidos erros na devandita orde, publicada no Diario Oficial de Galicia número 32, do 15 de febreiro de 2017, cómpre efectuar as oportunas correccións:
Na páxina 7087, artigo 4.1, onde di: «A concesión das axudas previstas nos programas desta orde estará suxeita á existencia de crédito orzamentario e realizarase con cargo ás seguintes aplicacións da Secretaría Xeral de Emprego: 09.40.324C.481.1 para o programa I, 09.40.324C.460.0 para o programa II e 09.40.324C.481.1 para o programa III».
Debe dicir: «A concesión das axudas previstas nos programas desta orde estará suxeita á existencia de crédito orzamentario e realizarase con cargo ás seguintes aplicacións da Secretaría Xeral de Emprego: 09.40.324C.481.1 para o programa I, 09.40.324C.460.0 para o programa II e 09.40.324C.481.2 para o programa III».
Na páxina 7133, no apartado 3 do artigo 52 onde di: «O financiamento das axudas previstas no programa III desta orde realizarase con cargo á aplicación 09.40.324C.481.1 cunha contía inicial de cento trinta mil euros (130.000 €) correspondentes a fondos finalistas do Estado, de acordo cos orzamentos xerais da Comunidade Autónoma de Galicia para o ano 2017…..».
Debe dicir: «O financiamento das axudas previstas no programa III desta orde realizarase con cargo á aplicación 09.40.324C.481.2 cunha contía inicial de cento trinta mil euros (130.000 €) correspondentes a fondos finalistas do Estado, de acordo cos orzamentos xerais da Comunidade Autónoma de Galicia para o ano 2017….».
Na páxina 7133, no parágrafo 4 do apartado 4 do artigo 52 onde di: «Programa III: 130.000 € (09.40.324C.481.1)».
Debe dicir: «Programa III: 130.000 € (09.40.324C.481.2)».
RESOLUCIÓN do 31 de maio de 2017, da Secretaría Xeral da Emigración, pola que se dá publicidade ao Acordo do Consello da Xunta do 24 de maio de 2017, polo que se recoñece a condición de comunidade galega á entidade Xuntanza de Galegos en Alcobendas.
Vicepresidencia e Consellería de Presidencia, Administracións Públicas e Xustiza — III. Outras disposicións — 09/06/2017

O Consello da Xunta na súa reunión do día vinte e catro de maio de dous mil dezasete, adoptou o acordo polo que se recoñece a condición de comunidade galega á entidade Xuntanza de Galegos en Alcobendas.
Sendo necesario proceder á publicación do devandito acordo, de conformidade co establecido no artigo 8 do Decreto 66/2014, do 23 de maio, polo que se regula o recoñecemento e revogación da condición de comunidade galega e de centro colaborador da galeguidade, o Rexistro da Galeguidade e o seu funcionamento,
RESOLVO:
Darlle publicidade ao acordo do Consello da Xunta do día vinte e catro de maio de dous mil dezasete, que figura como anexo á presente resolución.
Santiago de Compostela, 31 de maio de 2017
O Consello da Xunta na súa reunión do día vinte e catro de maio de dous mil dezasete, adoptou entre outros, o seguinte acordo:
Primeiro. En virtude do establecido no artigo 9 da Lei 7/2013, do 13 de xuño, da galeguidade, e no artigo 8 do Decreto 66/2014, do 23 de maio, polo que se regula o recoñecemento e revogación da condición de comunidade galega e de centro colaborador da galeguidade, o Rexistro da Galeguidade e o seu funcionamento, por proposta da Secretaría Xeral da Emigración, logo dos informes favorables da persoa encargada do Rexistro da Galeguidade e da Comisión Delegada do Consello de Comunidades Galegas, recoñécese a condición de comunidade galega á seguinte entidade: Xuntanza de Galegos en Alcobendas.
Segundo. Autorizar á Secretaría Xeral Emigración para publicar o presente acordo no
Diario Oficial Galicia
.
RESOLUCIÓN do 2 de xuño de 2017 pola que se dá publicidade aos convenios de colaboración subscritos polo Fondo Galego de Garantía Agraria no primeiro cuadrimestre de 2017.
Fondo Galego de Garantía Agraria — III. Outras disposicións — 12/06/2017

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Darlle publicidade á relación dos convenios subscritos polo Fondo Galego de Garantía Agraria nos meses de xaneiro, febreiro, marzo e abril do ano 2017 e que se incorpora como anexo a esta resolución.
Santiago de Compostela, 2 de xuño de 2017
EXTRACTO da Resolución do 1 de xuño de 2017 pola que se convoca a oitava edición dos premios Agader ás iniciativas de desenvolvemento rural.
Axencia Galega de Desenvolvemento Rural — III. Outras disposicións — 12/06/2017

BDNS (Identif.): 349903.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Obxecto
Fomentar actuacións que animen á participación pública e privada nos procesos de desenvolvemento rural mediante a concesión de premios a iniciativas de desenvolvemento rural.
Segundo. Persoas beneficiarias
Persoas físicas ou xurídicas, públicas ou privadas.
Terceiro. Bases reguladoras
Resolución do 1 de xuño de 2017 pola que se convoca a oitava edición dos premios Agader ás iniciativas de desenvolvemento rural.
Cuarto. Contía
A contía global da convocatoria é de 80.000 euros.
Quinto. Prazo de presentación de solicitudes
O prazo para presentar as solicitudes será dun (1) mes, contado a partir do día seguinte ao da publicación da resolución da convocatoria no Diario Oficial de Galicia.
Entenderase como último día do prazo o correspondente ao mesmo ordinal do día da publicación. Se o último día do prazo for inhábil, entenderase prorrogado ao primeiro día hábil seguinte.
Sexto. Outros datos
Este procedemento tramítase en réxime de concorrencia competitiva.
Santiago de Compostela, 1 de xuño de 2017
RESOLUCIÓN do 1 de xuño de 2017 pola que se dá publicidade á aceptación de renuncia ás axudas de agroambiente e clima e agricultura ecolóxica ao abeiro da Orde do 16 de xaneiro de 2016.
Fondo Galego de Garantía Agraria — III. Outras disposicións — 12/06/2017

Mediante a Orde do 16 de xaneiro de 2016 (DOG núm. 20, do 1 de febreiro), a Consellería do Medio Rural regulou a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control.
O artigo 27 da citada orde dispón que as resolucións poderán ser notificadas mediante a súa publicación no
Diario Oficial de Galicia
(DOG), de acordo co establecido nos artigos 45 e 46 da Lei 39/2015, do 16 de outubro, do procedemento administrativo común das administracións públicas. De conformidade co establecido no dito artigo, a notificación realizarase mediante a publicación no
Diario Oficial de Galicia
.
Por outra banda, de conformidade co artigo 7.1 da Lei 9/2007, do 13 de xuño, de subvencións de Galicia, e o Decreto 7/2014, do 16 de xaneiro, polo que se aprobaron os estatutos do organismo autónomo Fondo Galego de Garantía Agraria (de aquí en diante Fogga), atribuíuse á Dirección do Fogga a potestade de resolver os procedementos de concesión das axudas que se tramiten no ámbito das súas competencias.
Logo do informe da Subdirección Xeral de Xestión da PAC e de acordo coa proposta de resolución da Dirección do Fondo Galego de Garantía Agraria da Consellería do Medio Rural,
RESOLVO:
En cumprimento do disposto no artigo 94.4 da Lei 39/2015, de 1 de outubro, do procedemento administrativo común das administracións públicas, aceptar a renuncia presentada polos beneficiarios relacionados no anexo e declarar concluso o procedemento iniciado por eles.
Santiago de Compostela, 1 de xuño de 2017
RESOLUCIÓN do 1 de xuño de 2017, da Dirección Xeral de Gandaría, Agricultura e Industrias Agroalimentarias, pola que se lle dá publicidade ás axudas concedidas ao abeiro da Orde do 21 de decembro de 2016 pola que se establecen as bases reguladoras das axudas ás entidades recoñecidas como agrupacións de defensa sanitaria gandeira (ADSG) de Galicia e se convocan para os anos 2017-2018.
Consellería do Medio Rural — III. Outras disposicións — 12/06/2017

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13 punto 4 da Lei 4/2006, do 20 de xuño, de transparencia e de boas prácticas na Administración pública galega, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e crédito orzamentario a que se imputen, finalidade da subvención, beneficiario e cantidade concedida.
En virtude do artigo 2 da Orde do 17 de novembro de 2015 sobre delegación de competencias en diversos órganos da Consellería do Medio Rural (DOG núm. 223, do 23 de novembro), a directora xeral de Gandaría, Agricultura e Industrias Agroalimentarias,
Publicar no
Diario Oficial de Galicia
as axudas concedidas ao abeiro da Orde do 21 de decembro de 2016 pola que se establecen as bases reguladoras das axudas ás entidades recoñecidas como agrupacións de defensa sanitaria gandeira (ADSG) de Galicia e se convocan para os anos 2017-2018, e que figuran como anexo nesta resolución.
Santiago de Compostela, 1 de xuño de 2017
Convocatoria:
Orde do 21 de decembro de 2016 pola que se establecen as bases reguladoras das axudas ás entidades recoñecidas como agrupacións de defensa sanitaria gandeira (ADSG) de Galicia e se convocan para os anos 2017-2018.
Aplicación orzamentaria:
a) Para o ano 2017: 13.03.713E.470.0 dotada para esta finalidade con 949.850 euros.
b) Para o ano 2018: 13.03.713E.470.0 dotada para esta finalidade con 1.200.150 euros.
Finalidade: programas de planificación zoosanitaria.
Beneficiarios/as e subvención:
ORDE do 29 de maio de 2017 pola que se fixan os prezos de venda ao público de diversas publicacións.
Consellería de Cultura, Educación e Ordenación Universitaria — III. Outras disposicións — 12/06/2017

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no
Diario Oficial de Galicia
.
DISPÓN:
1. Quedan aprobados os prezos de venda ao público das publicacións editadas por esta consellería e que se relacionan no anexo.
2. Estes prezos entenderanse, de ser o caso, co IVE incluído.
Santiago de Compostela, 29 de maio de 2017
ORDE do 24 de maio de 2017 pola que se autorizan a apertura e o funcionamento do centro de ensinanzas artísticas elementais de danza Danza 10 Studio da Coruña.
Consellería de Cultura, Educación e Ordenación Universitaria — III. Outras disposicións — 12/06/2017

A titularidade do centro Danza 10 Studio da Coruña solicita a autorización de apertura e funcionamento do centro para impartir as ensinanzas artísticas elementais de danza.
Logo da tramitación do expediente de acordo co disposto no Decreto 253/1995, do 29 de setembro, de autorización a centros docentes privados para impartir ensinanzas artísticas, na Orde do 5 de decembro de 1996, que o desenvolve, e no Decreto 196/2007, do 20 de setembro, que establece a ordenación do grao elemental das ensinanzas de réxime especial de danza, en relación cos centros que impartan ensinanzas artísticas reguladas na Lei orgánica 2/2006, do 3 de maio, de educación, e por proposta da Dirección Xeral de Centros e Recursos Humanos,
Primeiro. Autorizar a apertura e o funcionamento do centro que se sinala a continuación:
Segundo. Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia no dito centro, así como o equipamento adecuado.
Terceiro. Esta orde dará lugar á correspondente inscrición no Rexistro de Centros da Consellería de Cultura, Educación e Ordenación Universitaria.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 24 de maio de 2017
RESOLUCIÓN do 26 de maio de 2017, da Dirección Xeral de Orientación e Promoción Laboral, pola que se publican as subvencións concedidas en virtude da Orde do 12 de setembro de 2016 pola que se establecen as bases reguladoras e se procede á convocatoria pública, no ámbito da Comunidade Autónoma de Galicia, das subvencións para o financiamento das bolsas ás persoas novas que realizan prácticas non laborais en empresas, con cargo ao Programa operativo de emprego xuvenil.
Consellería de Economía, Emprego e Industria — III. Outras disposicións — 08/06/2017

De conformidade co disposto no artigo 15 da Lei 9/2007, do 13 de xuño, de subvencións de Galicia, os órganos administrativos concedentes publicarán, no Diario Oficial de Galicia, as subvencións concedidas con expresión da convocatoria, o programa e crédito orzamentario a que se imputen, o beneficiario, a cantidade concedida e a finalidade ou as finalidades da subvención.
Finalidade da axuda: incentivar a realización, na Comunidade Autónoma de Galicia, de prácticas non laborais por parte de persoas novas de acordo co establecido no Real decreto 1543/2011, do 31 de outubro, polo que se regulan as prácticas non laborais en empresas.
Norma reguladora: Orde do 12 de setembro de 2016 (Diario Oficial de Galicia nº 181, do 22 de setembro).
Aplicacións e créditos orzamentarios:
09.41.323A.471.0 (230.854,00 euros para o ano 2016 e 532.943,00 € para o ano 2017).
Santiago de Compostela, 26 de maio de 2017
RESOLUCIÓN do 22 de maio de 2017, da Secretaría Xeral de Emprego, pola que se dá publicidade ás axudas concedidas ao abeiro da Orde do 1 de xullo de 2016 pola que se establecen as bases reguladoras do Programa de incentivos ás empresas de inserción laboral (EIL) e ás súas entidades promotoras, e se procede á súa convocatoria para o ano 2016 (Diario Oficial de Galicia número 143, do 29 de xullo).
Consellería de Economía, Emprego e Industria — III. Outras disposicións — 08/06/2017

En cumprimiento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno,
RESOLVO:
Ordenar a publicación, no
Diario Oficial de Galici
a, das subvencións indicadas no anexo, concedidas con cargo ás aplicacións orzamentarias 09.40. 322C 470.2, código de proxecto 201500561, ao abeiro da Orde do 1 de xullo de 2016 pola que se establecen as bases reguladoras do Programa de incentivos ás empresas de inserción laboral (EIL) e ás súas entidades promotoras, e se procede á súa convocatoria para o ano 2016 e a Orde do 1 de decembro de 2016 (
Diario Oficial de Galicia
núm. 233, do 7 de decembro) e a Orde do 19 de decembro de 2016 (
Diario Oficial de Galicia
núm. 244, do 23 de decembro), polas que se modifican as dotacións orzamentarias.
O Programa de incentivos ás empresas de inserción laboral (EIL) regulado nesta orde está financiado con fondos finalistas do Estado recibidos do Servizo Público de Emprego Estatal.
Convocatoria: Orde do 1 de xullo de 2016 pola que se establecen as bases reguladoras do Programa de incentivos ás empresas de inserción laboral (EIL) e ás súas entidades promotoras, e se procede á súa convocatoria para o ano 2016 (
Diario Oficial de Galicia
núm. 143, do 29 de xullo).
Santiago de Compostela, 22 de maio de 2017
RESOLUCIÓN do 22 de maio de 2017, da Secretaría Xeral de Emprego, pola que se dá publicidade ás axudas concedidas ao abeiro da Orde do 20 de xullo de 2016 pola que se establecen as bases reguladoras do Programa para a promoción da integración laboral das persoas con discapacidade en centros especiais de emprego e do Programa de subvencións ás unidades de apoio á actividade profesional, no marco dos servizos de axuste persoal e social dos centros especiais de emprego, e se procede á súa convocatoria para o ano 2016 (Diario Oficial de Galicia número 153, do 12 de agosto).
Consellería de Economía, Emprego e Industria — III. Outras disposicións — 08/06/2017

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e do artigo 17 da Lei 1/2016, do 18 de xaneiro, de transparencia e bo goberno,
Ordenar a publicación, no
Diario Oficial de Galicia
, das subvencións indicadas no anexo, concedidas con cargo ás aplicacións orzamentarias 09.40.322C 470.0 e 09.40.322C 481.2, código de proxecto 201600309, ao abeiro da Orde do 20 de xullo de 2016 pola que se establecen as bases reguladoras do Programa para a promoción da integración laboral das persoas con discapacidade en centros especiais de emprego e do Programa de subvencións ás unidades de apoio á actividade profesional, no marco dos servizos de axuste persoal e social dos centros especiais de emprego, e se procede para a súa convocatoria para o ano 2016, a Orde do 1 de decembro de 2016 pola que se amplía o crédito das aplicacións orzamentarias (
Diario Oficial de Galicia
número 233, do 7 de decembro), e a Orde do 19 de decembro de 2016 pola que se reasignan as dotacións orzamentarias (
Diario Oficial de Galicia
número 244, do 23 de decembro).
Os programas regulados nesta orde están financiados con fondos finalistas do Estado recibidos do Servizo Público de Emprego Estatal.
Convocatoria: Orde do 20 de xullo de 2016 pola que se establecen as bases reguladoras do Programa para a promoción da integración laboral das persoas con discapacidade en centros especiais de emprego e do Programa de subvencións ás unidades de apoio á actividade profesional, no marco dos servizos de axuste persoal e social dos centros especiais de emprego, e se procede á súa convocatoria para o ano 2016 (Diario Oficial de Galicia número 153, do 12 de agosto).
Santiago de Compostela, 22 de maio de 2017
RESOLUCIÓN do 22 de maio de 2017, da Secretaría Xeral de Emprego, pola que se dá publicidade ás axudas concedidas ao abeiro da Orde do 28 de xullo de 2015 pola que se establecen as bases reguladoras da subvención plurianual do custo salarial para o mantemento dos postos de traballo ocupados por persoas con discapacidade nos centros especiais de emprego de Galicia e se procede á súa convocatoria para o período do 1 de xullo de 2015 ata o 30 de xuño de 2016, dentro do Programa para a promoción da integración laboral das persoas con discapacidade en centros especiais de emprego (Diario Oficial de Galicia número 148, do 6 de agosto de 2015).
Consellería de Economía, Emprego e Industria — III. Outras disposicións — 08/06/2017

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e do artigo 17 da Lei 1/2016, do 18 de xaneiro, de transparencia e bo goberno,
Ordenar a publicación no Diario Oficial de Galicia das subvencións indicadas no anexo, concedidas con cargo ás aplicacións orzamentarias 11.02.322C 470.0 e 09.40.322C 481.2 ao abeiro da Orde do 28 de xullo de 2015 pola que se establecen as bases reguladoras da subvención plurianual do custo salarial para o mantemento dos postos de traballo ocupados por persoas con discapacidade en centros especiais de emprego de Galicia e se procede á súa convocatoria para o período do 1 de xullo de 2015 ata o 30 de xuño de 2016, dentro do Programa para a promoción da integración laboral das persoas con discapacidade en centros especiais de emprego, e da Orde do 2 de decembro de 2015 pola que se ampliaron os créditos das ditas aplicacións orzamentarias (
Diario Oficial de Galicia
número 235, do 10 de decembro).
Os programas regulados nesta orde están financiados con fondos finalistas do Estado recibidos do Servizo Público de Emprego Estatal.
Convocatoria: Orde do 28 de xullo de 2015 pola que se establecen as bases reguladoras da subvención plurianual do custo salarial para o mantemento dos postos de traballo ocupados por persoas con discapacidade nos centros especiais de emprego de Galicia e se procede á súa convocatoria para o período do 1 de xullo de 2015 ao 30 de xuño de 2016, dentro do Programa para a promoción da integración laboral das persoas con discapacidade en centros especiais de emprego (Diario Oficial de Galicia número 148, do 6 de agosto de 2015).
Santiago de Compostela, 22 de maio de 2017
EXTRACTO da Orde do 22 de maio de 2017 pola que se establecen as bases reguladoras para a programación de accións formativas dirixidas ás persoas novas inscritas no Ficheiro do Sistema nacional de garantía xuvenil no ámbito da Comunidade Autónoma de Galicia e se procede á súa convocatoria para os exercicios de 2017 e 2018 (código de procedemento TR301U).
Consellería de Economía, Emprego e Industria — III. Outras disposicións — 08/06/2017

BDNS (Identif.): 349534.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeneral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Poderán obter a condición de beneficiarias das subvencións as entidades que, na data de entrada en vigor desta orde, sexan titulares de centros ou entidades de formación acreditados e/ou inscritos pola Administración pública competente para impartir formación profesional para o emprego no ámbito laboral, na Comunidade Autónoma de Galicia.
Segundo. Obxecto e ámbito de aplicación
Esta orde ten por obxecto promover na Comunidade Autónoma de Galicia a concorrencia competitiva para a realización de accións de formación profesional no marco do Programa operativo de emprego xuvenil 2014-2020 establecendo os requisitos de participación e criterios de valoración das propostas das accións formativas presentadas polas entidades de formación para a obtención do cofinanciamento do Fondo Social Europeo.
Terceiro. Bases reguladoras
Orde do 22 de maio de 2017 pola que se establecen as bases reguladoras para a programación de accións formativas dirixidas ás persoas novas inscritas no Ficheiro do Sistema nacional de garantía xuvenil no ámbito da Comunidade Autónoma de Galicia e se procede á súa convocatoria para os exercicios de 2017 e 2018 (código de procedemento TR301U).
Cuarto. Importe
Importe total da convocatoria: 4.353.030 euros (2.176.515,00 euros para 2017 e 2.176.515,00 euros para 2018).
Quinto. Prazo de presentación de solicitudes
O prazo de presentación de solicitudes será dun mes contado desde o día seguinte ao da publicación da presente orde no Diario Oficial de Galicia.
Santiago de Compostela, 22 de maio de 2017
RESOLUCIÓN do 26 de maio de 2017, da Secretaría Xeral Técnica da Consellería de Presidencia, Administracións Públicas e Xustiza, pola que se dá publicidade da adhesión de diversas entidades locais ao convenio marco asinado entre a Administración xeral do Estado e a Xunta de Galicia para a implantación dunha rede de oficinas integradas de atención ao cidadán no ámbito territorial de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 08/06/2017

Con data do 26 de xuño de 2015 asinouse un convenio marco de colaboración entre a Administración xeral do Estado e a Administración da Xunta de Galicia que ten como obxectivo o desenvolvemento das actuacións precisas para establecer progresivamente, no ámbito territorial de Galicia, unha rede de espazos comúns de atención ao cidadán que permitan a prestación de servizos integrados de información, orientación, atención e tramitación sobre determinados aspectos da actividade administrativa, coordinando para tal fin o exercicio das competencias das administracións intervenientes.
Entre as medidas tendentes a lograr o mencionado modelo de funcionamento administrativo destaca a de implantar, nas entidades locais que se adhiran, oficinas integradas de atención ao cidadán que se clasificarán, segundo o establecido na cláusula terceira do convenio, en función das súas capacidades e do nivel de servizos que presten.
O convenio marco establece, na súa cláusula décimo segunda, que as entidades locais interesadas en adherirse poderán solicitalo a partir da sinatura deste.
En consecuencia,
RESOLVO:
Publicar, como anexo a esta resolución, a relación de entidades locais que ata a data se teñen adherido ao convenio marco asinado entre a Administración xeral do Estado e a Xunta de Galicia para a implantación dunha rede de oficinas integradas de atención ao cidadán no ámbito territorial de Galicia.
Santiago de Compostela, 26 de maio de 2017
EXTRACTO da Orde do 9 de marzo de 2017 pola que se establecen as bases reguladoras para a concesión de subvencións, en réxime de concorrencia non competitiva, relativa ao Plan Renove de instalacións eléctricas comúns, así como a selección de entidades colaboradoras que participarán na súa xestión, e se procede á convocatoria para a anualidade 2017 (códigos de procedemento IN412E-IN412F).
Consellería de Economía, Emprego e Industria — III. Outras disposicións — 15/03/2017

BDNS (Identif.): 333654.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Comunidades de propietarios ou persoas físicas propietarias de edificios de uso residencial con dúas ou máis vivendas.
Segundo. Obxecto
Axudas para a reforma de instalacións eléctricas comúns dos edificios de vivendas de máis de 25 anos para adaptalas na súa totalidade ao Real decreto 842/2002, do 2 de agosto, polo que se aproba o Regulamento electrotécnico para baixa tensión e as súas ITC.
Terceiro. Bases reguladoras
Orde do 9 de marzo de 2017 pola que se establecen as bases reguladoras para a concesión de subvencións, en réxime de concorrencia non competitiva, relativa ao Plan Renove de instalacións eléctricas comúns, así como a selección de entidades colaboradoras que participarán na súa xestión, e se procede á convocatoria para a anualidade 2017 (códigos de procedemento IN412E-IN412F).
Cuarto. Contía
A dotación orzamentaria é de 800.000,00 euros.
A contía da axuda é dun máximo de 150 euros por contador, cun límite máximo de 3.000 euros por instalación. A cantidade da subvención non poderá ser superior ao 25 % do custo total da instalación.
Quinto. Prazo de presentación de solicitudes
O prazo de presentación de solicitudes de adhesión de entidades colaboradoras comezará o día seguinte ao da publicación desta orde no Diario Oficial de Galicia e durará 10 días hábiles.
O prazo de presentación de solicitudes de axuda comezará o 2 de maio de 2017 e rematará o 1 de setembro de 2017.
Santiago de Compostela, 9 de marzo de 2017
RESOLUCIÓN do 23 de febreiro de 2017 pola que se dá publicidade aos convenios de colaboración subscritos no terceiro cuadrimestre do exercicio 2016.
Instituto Galego de Promoción Económica — III. Outras disposicións — 08/03/2017

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xullo), establece que as entidades de dereito público vinculadas ou dependentes da Comunidade Autónoma de Galicia deberán publicar no
Diario Oficial de Galicia
unha relación dos convenios de colaboración asinados.
Polo que antecede, en virtude das facultades que teño concedidas,
Facer pública a relación dos convenios subscritos polo Instituto Galego de Promoción Económica no terceiro cuadrimestre do exercicio 2016 que se anexa a esta resolución.
Santiago de Compostela, 23 de febreiro de 2017
EXTRACTO da Resolución do 6 de marzo de 2017, da Secretaría Xeral da Emigración, pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2017.
Vicepresidencia e Consellería de Presidencia, Administracións Públicas e Xustiza — III. Outras disposicións — 15/03/2017

BDNS (Identif.): 334877.
De conformidade co previsto nos artigos 17.3 b e 20.8 a da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Poderán ser beneficiarias destas subvencións as seguintes persoas que, residindo fóra de España, se establezan na Comunidade Autónoma galega:
a) As persoas galegas e nacidas en Galicia.
b) Os cónxuxes ou persoas con unión análoga á conxugal e os/as fillos/as das persoas galegas e nacidas en Galicia.
Para os efectos do establecido neste punto, terá a condición de parella de feito a que figure inscrita como tal no correspondente Rexistro de Parellas de Feito de Galicia regulado polo Decreto 248/2007, do 20 de decembro.
Todas as persoas beneficiarias deberán acreditar estar en posesión da nacionalidade española antes do retorno e ter a súa residencia actual en Galicia.
Segundo. Obxecto
A concesión de axudas extraordinarias e non periódicas dirixidas a persoas emigrantes galegas retornadas para axudar a facer fronte aos gastos extraordinarios derivados do seu retorno á Comunidade Autónoma de Galicia.
Terceiro. Bases reguladoras
Resolución do 6 de marzo de 2017, da Secretaría Xeral da Emigración, pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2017.
Cuarto. Importe
Para a concesión das subvencións convocadas destinarase un crédito total de 200.000 euros, con cargo á aplicación orzamentaria 04.30.312C.480.2.
Quinto. Prazo de presentación de solicitudes
O prazo de presentación das solicitudes será desde o día seguinte ao da publicación desta resolución no Diario Oficial de Galicia ata o 31 de agosto de 2017, incluído.
Santiago de Compostela, 6 de marzo de 2017
RESOLUCIÓN do 16 de febreiro de 2017, da Secretaría Xeral de Emprego, pola que se dispón a inscrición no rexistro e a publicación no Diario Oficial de Galicia das táboas salariais, para o ano 2017, do V Convenio colectivo autonómico para o sector de pompas fúnebres de Galicia.
Consellería de Economía, Emprego e Industria — III. Outras disposicións — 08/03/2017

Visto o acordo polo cal se aproban as táboas salariais para o ano 2017, que se subscribiu entre a representación empresarial AGESEF e FEGASERFU e as organizacións sindicais UGT Galicia e SN de CC OO de Galicia, do V Convenio colectivo autonómico para o sector de pompas fúnebres de Galicia, na xuntanza do 2 de febreiro de 2017, e de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo, esta Secretaría Xeral de Emprego
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (REXCON).
Segundo. Dispoñer a súa publicación no Diario Oficial de Galicia.
Santiago de Compostela, 16 de febreiro de 2017
En Santiago de Compostela, ás 11.45 horas do día 2 de febreiro de 2017, na sede do Consello Galego de Relacións Laborais, sito na rúa Algalia de Abaixo, 24, baixo, reúnense as persoas abaixo sinaladas, que forman parte da comisión paritaria do V Convenio colectivo autonómico para o sector de pompas fúnebres de Galicia.
Representación empresarial:
José Luis Varela Tabarés (AGESEF).
José Becerra Vázquez (FEGASERFU).
Representación social:
Serafín Álvarez Seoane (UGT-Galicia).
Miguel Ángel Soto García (UGT-Galicia).
Óscar Souto Collazo (UGT-Galicia) (representado por Serafín Álvarez Seoane).
Pablo López Fernández (UGT-Galicia) (representado por Serafín Álvarez Seoane).
Eduardo Varela Muíños (SN de CC OO de Galicia).
Logo do debate e análise das cuestións obxecto da presente xuntanza por parte das representacións presentes nesta comisión, procede reflectir en acta o seguinte:
1. Apróbanse as táboas salariais do ano 2017, segundo o disposto no artigo 19 do V Convenio colectivo autonómico para o sector de pompas fúnebres de Galicia, que quedan do seguinte xeito:
Táboas salariais 2017
2. Os membros da comisión delegan no persoal habilitado do Consello Galego de Relacións Laborais a realización dos trámites de rexistro, depósito e publicidade dos acordos reflectidos na presente acta ante a autoridade laboral competente.
Non tendo máis asuntos que tratar, levántase a xuntanza ás 12.30 horas do día sinalado no encabezamento e para o efecto redáctase a presente acta, que asinan todos os asistentes en proba de conformidade.
RESOLUCIÓN do 16 de xaneiro de 2017 pola que se dá publicidade aos convenios de colaboración subscritos por esta entidade pública no terceiro cuadrimestre do ano 2016.
Augas de Galicia — III. Outras disposicións — 08/03/2017

O artigo 15 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade deberá publicar cuadrimestralmente no
Diario Oficial de Galicia
unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
Facer pública a relación dos convenios subscritos por Augas de Galicia durante o terceiro cuadrimestre do ano 2016 que se incorpora como anexo a esta resolución.
Santiago de Compostela, 16 de xaneiro de 2017